# KOMMUNALT DRIFTSTILSKUDD TIL (NAVN INSTITUSJON) FOR 2014.

Stavanger kommune har i budsjettet for 2014 bevilget (støttebeløp) til (navn institusjon). Tilskuddet utbetales (XXX velg: i sin helhet / evnt: i rater à kr) til bankkonto(institusjonens kontonummer).

Tilsagn gis under forutsetning av at kultursjefen mottar kopi av revisorgodkjent årsregnskap og årsrapport for 2013 innen 1. mai 2014. Regnskapet skal gjelde den totale virksomheten og vise status ved inn- og utgangen av året. Anvendelse av kommunens tilskudd må fremgå av regnskapet. Årsrapport skal gjelde hele virksomheten.

Kultursjefen har som mål å fornye og styrke dialogen med kulturinstitusjonene. Vi arbeider kontinuerlig med å øke kvaliteten på dette arbeidet. Vi har også en klar målsetning om å øke den statlige finansieringen til kulturinstitusjonene i Stavanger, og oppfatter at sterk lokal forankring styrker disse mulighetene. Dette er imidlertid langsiktige prosesser, hvor gode resultater vil avhenge av et solid samspill mellom institusjonene, administrasjonen og våre politikere.

I forlengelsen av dette har Stavanger kommune v/kulturavdelingen allerede gjennomført flere kartlegginger/endringer i vår praksis:

1. Den 17.12.2012 behandlet kommunalstyret for kultur og idrett (KKI) en «kultureieroversikt». Da fikk vi en oppdatert oversikt over institusjonenes styringsform, økonomiske forhold, kommunens representasjon og status for dialogen med Stavanger kommune.
2. I mars 2013 sendte vi ut oppdaterte tilsagnsbrev, hvor det bl.a. framgikk enkelte endringer i rapporteringskravene, samt en tydeliggjøring av oppfølgingsansvar fra kulturavdelingen
3. Den 05.06.2013 behandlet KKI-styret en sak med institusjonenes korte årsrapporter/ årsberetninger. Denne ble godt mottatt av politikerne.

Vi vil følge opp disse tre punktene fremover. Bl.a. ber vi om ny kort årsrapport/årsberetning fra dere. Det skal der redegjøres for drift, økonomisk situasjon og kulturpolitisk måloppnåelse (på inntil 2 sider). Det henvises til kommunedelplanen for kunst og kultur i Stavanger, *Kulturbyen Stavanger 2010 – 2017,* hvor kulturpolitiske strategier og mål fremkommer av planen.

Ytterligere endringer og prosess fremover:

Stavanger kommunes søknadsfrist om driftstilskudd til kulturinstitusjoner endres fra 1. mai til 1. mars, tilsvarende søknadsfristen om statlige midler. Dette vil gjelde alle kulturinstitusjoner. En framskyndet søknadsfrist vil bidra til at kulturavdelingen får bedre tid til å gjennomarbeide søknaden inn mot Stavanger kommunes handlings- og økonomiplaner. For de som søker statlige midler vil vi forsøke å få til en praktisk ordning som gjør at dere kan benytte statssøknaden som grunnlag for søknaden til Stavanger kommune. Eventuelle vedlegg som ikke er klare til søknadsfristen 1. mars vil kunne ettersendes.

Videre vil vi be om dialogmøte med utvalgte institusjoner før søknadsfristen 1. mars. Her vil vi prioritere møter med de institusjonene som søker statlige driftsmidler. Slik håper vi å få en grundig oversikt over nåsituasjon og framtidige planer, samtidig som vi vil kunne dele vår informasjon og kunnskap. Her vil fortrinnsvis både kultursjef, ansvarlig fagrådgiver og kulturavdelingens administrasjonsansvarlige delta. Vi håper Stavangers kulturinstitusjoner stiller seg positive til gjennomføring av disse rutinene.

Kultursjefen ønsker også å foreta en gjennomgang av prinsipper for hvilke institusjoner som skal ha egen linje/være på fast post på kommunens budsjett i løpet av våren 2014.

Oppsummert ber vi om at følgende oversendes oss:

               Frist 1. mars 2014 (med frist for ettersending av vedlegg 1. mai 2014):

* Søknad om driftstilskudd for 2015
* Årsrapport for 2013
* Kopi av revisorgodkjent årsregnskap 2013
* Forkortet utgave av årsrapport 2013

Stavanger kommune ønsker å bidra aktivt ifm. Grunnlovsjubileet 2014. Kulturinstitusjoner som ønsker å involvere seg i dette jubileet, bes om å tilkjennegi sine planer til koordinator Karin Sunderø; karin.sundero@stavanger.kommune.no.

(XXX Ekstra tillegg kun for arena-institusjoner: dvs . MUST, Rogaland teater, Sølvberget, Norsk oljemuseum, Tou scene, Rogaland kunstsenter, Stavanger kunsthall (+ Stavanger konserthus & Folken, men de sender ikke vi tilsagnsbrev til, eller…)

Eksterne arrangører med selvstendig økonomisk ansvar for arrangementer på arenaer som er gitt støtte som kulturinstitusjon, kvalifiserer til å kunne søke kommunal støtte når ansvarsdeling klart fremkommer i søknad og i profilering av arrangement, og arrangementet ikke inngår i aktivitets-/programoversikten som ligger til grunn for den generelle bevilgningen til arenaen.

Vi ønsker (institusjonens navn) lykke til med virksomheten i 2014.

Med vennlig hilsen

(navn)                                                                                       (fagrådgiver)
kultursjef                                                                                        saksbehandler

 (administrativ rådgiver)

 saksbehandler